cyanic-selkie/wikianc huggingface dataset:
Psycho Soldier
Εξωτερικοί σύνδεσμοι
Κατηγορία:Βιντεοπαιχνίδια του 1986 Κατηγορία:Βιντεοπαιχνίδια Amstrad CPC Κατηγορία:Βιντεοπαιχνίδια του Commodore 64 Κατηγορία:Βιντεοπαιχνίδια του PlayStation Network Κατηγορία:Βιντεοπαιχνίδια ZX Spectrum Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:SNK
Πρωτάθλημα πετοσφαίρισης Α1 εθνικής κατηγορίας γυναικών 2000-2001
Το πρωτάθλημα Ελλάδας πετοσφαίρισης γυναικών 2000−2001, ήταν το 13ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off. Συμμετείχαν 12 ομάδες. Αυτή τη σαιζόν επέστρεψε στην Α1 η ιστορική ομάδα του ΖΑΟΝ, που στο παρελθόν είχε κατακτήσει 5 πρωταθλήματα. Πρωταθλήτρια αναδείχθηκε η ομάδα του Πανελληνίου, που έσπασε το πλεονέκτημα έδρας του αήττητου μέχρι με τον τελικό και πρωταθλητή της προηγούμενης περιόδου, Παναθηναϊκού. Στην Α2 υποβιβάστηκαν η Ηλιούπολη και ο Ολυμπιακός.
Βαθμολογία
Ν=Νίκες, Η=Ήττες, ΣR=Σετ Ratio
Σημειώσεις:
Προημιτελικοί
(3) Φιλαθλητικός Θεσσαλονίκης − (6) Ζ.Α.Ο.Ν. (2−0)
Ημιτελικοί
Ο Παναθηναϊκός επικράτησε των Βριλησσίων με 2-0 νίκες και με 24 νίκες σε ισάριθμους αγώνες, προκρίθηκε αήττητος στον τελικό, όπου όντας το μεγάλο φαβορί θα αντιμετώπιζε τον Πανελλήνιο που απέκλεισε το Φιλαθλητικό.
(1) Παναθηναϊκός − (4) Φ.Ο. Βριλησσίων (2−0)
(2) Πανελλήνιος − (3) Φιλαθλητικός Θεσσαλονίκης (2−1)
Τελικός
Στον τελικό ο περσινός πρωταθλητής Παναθηναϊκός παρόλο που κέρδισε και τους δύο εκτός έδρας αγώνες, μέσα στη Λεωφόρο γνώρισε 3 ήττες από τον Πανελλήνιο που έκανε την έκπληξη και με 3-2 νίκες κατέκτησε το πρωτάθλημα και κατ' επέκταση το νταμπλ, καθώς νωρίτερα μέσα στη χρονιά κατέκτησε και το κύπελλο Ελλάδας.
(1) Παναθηναϊκός − (2) Πανελλήνιος (2−3)
Εξωτερικοί σύνδεσμοι
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 2000 Κατηγορία:Πετοσφαίριση το 2001
Ραλφ Ρίτσαρντσον
μικρογραφία|260x260εσ|Με τον Τζορτζ Κλέμεντς (αριστερά) στην ταινία Τα τέσσερα φτερά (1939) μικρογραφία|260x260εσ|Με τη [[Μισέλ Μοργκάν στην ταινία Πρώτη απογοήτευση (1948)]] μικρογραφία|260x260εσ|Με την [[Κάθριν Χέπμπορν στο Μακρύ ταξίδι μέσα στη νύχτα (1962)]] Ο σερ Ραλφ Ντέιβιντ Ρίτσαρντσον (Sir Ralph David Richardson, 19 Δεκεμβρίου 1902 – 10 Οκτωβρίου 1983) ήταν Άγγλος ηθοποιός που, μαζί με τους σύγχρονούς του, Τζον Γκίλγκουντ και Λόρενς Ολίβιε, κυριάρχησε στη βρετανική σκηνή στα μέσα του 20ού αιώνα.
Βιογραφία
Ο Ραλφ Ρίτσαρντσον ήταν γιος δασκάλου. Γεννήθηκε στο Τσέλτεναμ του Γκλώστερσαϊρ και έκανε την πρώτη του επαγγελματική εμφάνιση το 1921 ως Λορέντζο στον Έμπορο της Βενετίας του Ουίλλιαμ Σαίξπηρ. Εργάστηκε σε ταινίες κατά το μεγαλύτερο μέρος της καριέρας του και έπαιξε περισσότερους από 60 κινηματογραφικούς ρόλους. Με καλλιτεχνικό αλλά όχι θεατρικό υπόβαθρο, ο Ρίτσαρντσον δεν είχε καμία σκέψη να κάνει θεατρική καριέρα μέχρι που μία παραγωγή του Άμλετ στο Μπράιτον τον ενέπνευσε να γίνει ηθοποιός. Έμαθε την τέχνη τη δεκαετία του 1920 με έναν θίασο. Μία σειρά πρωταγωνιστικών ρόλων τον οδήγησε στο καλλιτεχνικό στερέωμα του Γουέστ Εντ και του Μπρόντγουεϊ. Ένας από τους πιο γνωστούς του ρόλους ήταν αυτός του Φάλσταφ.
Το 1945 και το 1946, ο Ρίτσαρντσον και ο Ολίβιε οδήγησαν το θίασό τους στην Ευρώπη και το Μπρόντγουεϊ, πριν η επιτυχία τους προκαλέσει δυσαρέσκεια στο διοικητικό συμβούλιο, με αποτέλεσμα την απόλυσή τους το 1947. Τη δεκαετία του 1950, στο Γουέστ Εντ και περιστασιακά σε περιοδείες, ο Ρίτσαρντσον έπαιξε σε μοντέρνα και κλασικά έργα, όπως Η κληρονόμος (The Heiress) και Τρεις αδελφές (Three Sisters). Συνέχισε στη σκηνή και σε ταινίες μέχρι λίγο πριν τον αιφνίδιο θάνατό του, σε ηλικία 80 ετών. Δεν ήταν γνωστός για τις ερμηνείες μεγάλων τραγικών ρόλων σε κλασικά έργα, προτιμώντας χαρακτήρες παλαιών και νέων έργων.
Ο Ρίτσαρντσον έλαβε υποψηφιότητες και βραβεία στο Ηνωμένο Βασίλειο, την Ευρώπη και τις Η.Π.Α. για το θεατρικό και κινηματογραφικό του έργο από το 1948 έως το θάνατό του, και όχι μόνο, με μία μεταθανάτια υποψηφιότητα για Όσκαρ για την τελευταία του ταινία, Greystoke: Ο θρύλος του Ταρζάν, άρχοντα της ζούγκλας (Greystoke: The Legend of Tarzan, Lord of the Apes, 1984).
Καθόλη την καριέρα του, και όλο και περισσότερα τα τελευταία χρόνια, ο Ρίτσαρντσον ήταν γνωστός για την εκκεντρική συμπεριφορά του εντός και εκτός σκηνής. Αρκετές φορές τον θεωρούσαν αποκομμένο από τους συμβατικούς τρόπους θεώρησης του κόσμου και το παίξιμό του περιγραφόταν συχνά ως ποιητικό ή μαγικό.
Εξωτερικοί σύνδεσμοι
Κατηγορία:Βραβευμένοι με BAFTA Α' Ανδρικού Ρόλου Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης
Γκραντ Ράπιντς (Μίσιγκαν)
Το Γκραντ Ράπιντς (αγγλικά: Grand Rapids, Michigan), είναι πόλη των ΗΠΑ στην πολιτεία Μίσιγκαν. Αποτελεί την δεύτερη μεγαλύτερη σε πληθυσμό του Μίσιγκαν, καθώς και την έδρα της κομητείας Κεντ. Η πόλη, βρίσκεται κατά μήκος του ποταμού Γκραντ, και ανατολικά της λίμνης Μίσιγκαν.
Ο πληθυσμός του Γκραντ Ράπιντς, ανέρχεται στους 202,767 κατοίκους (εκτιμήσεις για το 2021 ), ενώ για την μητροπολιτική περιοχή του Γκραντ Ράπιντς, ξεπερνά τους 1,089,370 κατοίκους (2021). ,
Είναι ο σημαντικότερος οικονομικός και πολιτιστικός κόμβος στο δυτικό Μίσιγκαν, καθώς και η ταχύτερα αναπτυσσόμενη μεγάλη πόλη στην πολιτεία, και μία από τις πιο γρήγορα αναπτυσσόμενες στις μεσοδυτικές Ηνωμένες Πολιτείες.
Η πόλη και τα ευρύτερα περίχωρα, είναι οικονομικά διαφορετικές, βασισμένες κυρίως, στις υπηρεσίες υγειονομικής περίθαλψης, στην επιπλοποιία, στην τεχνολογία πληροφοριών, την αυτοκινητοβιομηχανία, την αεροπορία, καθώς και σε βιομηχανίες καταναλωτικών αγαθών. Επίσης, το Γκραντ Ράπιντς, αποτελεί έδρα του Πολιτειακού Πανεπιστημίου "Grand Valley".
Εξωτερικοί σύνδεσμοι
Κατηγορία:Πόλεις του Μίσιγκαν __ΕΥΡΕΤΗΡΙΟ__
Δημήτρης Στεφάνου
Ο Δημήτρης Στεφάνου (1968-2014) ήταν Έλληνας πολιτικός. Γεννήθηκε στην Αθήνα το 1968 και εργάστηκε ως διευθύνων επιμελητής στο Ινστιτούτο για το Γερμανικό και Ευρωπαϊκό Δίκαιο των Πολιτικών Κομμάτων στο Πανεπιστήμιο του Χάγκεν.
Διετέλεσε επιστημονικός συνεργάτης στο Γραφείο του Νομικού Συμβούλου του Πρωθυπουργού, επί πρωθυπουργίας Κώστα Σημίτη και στο Κέντρο Ανάλυσης και Σχεδιασμού του Υπουργείου Εξωτερικών, επί υπουργίας Γιώργου Παπανδρέου, μετέχοντας στις διαπραγματεύσεις για το Κυπριακό και την ένταξη της Κύπρου καθώς και για το Ευρωπαϊκό Σύνταγμα. Έως το 2009 είχε την ευθύνη της Γραμματείας του Πολιτικού Συμβουλίου του ΠΑΣΟΚ και διετέλεσε Γενικός Γραμματέας του υπουργείου Εσωτερικών (2009 - 2011), Γενικός Γραμματέας Μέσων Ενημέρωσης (2011-2012) και Γενικός Γραμματέας του υπουργείου Διοικητικής Μεταρρύθμισης (2012-2014).
Στις 28 Ιουλίου 2014, ο Δημήτρης Στεφάνου απεβίωσε σε ηλικία 46 ετών από καρκίνο.
Προς τιμήν του, στις 31 Ιουλίου 2019 η κεντρική αίθουσα συνεδριάσεων του υπουργικού συμβουλίου στο Μέγαρο Μαξίμου ονομάστηκε «Δημήτρης Στεφάνου».
Παραπομπές
Κατηγορία:Έλληνες πολιτικοί
Αυτόματος εξωτερικός απινιδωτής
thumb|Ένας ανοικτός και φορτισμένος αυτόματος εξωτερικός απινιδωτής. Αυτό το μοντέλο είναι ημιαυτόματο, λόγω της παρουσίας χειροκίνητου κουμπιού ηλεκτρικής ανάταξης. Ο αυτόματος εξωτερικός απινιδωτής (αγγλ.: automated external defibrillator AED) είναι φορητή ηλεκτρονική συσκευή που διαγιγνώσκει αυτόματα τις απειλητικές για τη ζωή καρδιακές αρρυθμίες κοιλιακής μαρμαρυγής και άσφυγμης κοιλιακής ταχυκαρδίας, και είναι σε θέση να τις αντιμετωπίσει μέσω απινίδωσης· η εφαρμογή ηλεκτρικής ενέργειας σταματά την αρρυθμία, επιτρέποντας στην καρδιά να αποκαταστήσει έναν αποτελεσματικό ρυθμό.
Με απλές ηχητικές και οπτικές εντολές, οι αυτόματοι εξωτερικοί απινιδωτές έχουν σχεδιαστεί για να είναι απλοί στη χρήση για τους πολίτες, και η χρήση τους διδάσκεται σε πολλά τμήματα πρώτων βοηθειών, πιστοποιημένων πρώτων διασωστών και καρδιοπνευμονικής αναζωογόνησης (ΚΑΡΠΑ) βασικής υποστήριξης ζωής (BLS).
Η φορητή έκδοση του απινιδωτή εφευρέθηκε στα μέσα της δεκαετίας του 1960 από τον Φρανκ Πάτριτζ στο Μπέλφαστ της Βόρειας Ιρλανδίας.
Παραπομπές
Κατηγορία:Ιατρικές συσκευές Κατηγορία:Επείγουσα ιατρική
Βασίλης Ευαγγελινός
Ο Βασίλης Ευαγγελινός (1939-2019), του Χρήστου, ήταν Έλληνας δικηγόρος και πολιτικός. Υπηρέτησε ως βουλευτής Χαλκιδικής από το 1981 ως το 1985, εκλεγμένος με το ΠΑΣΟΚ. Νωρίτερα υπηρέτησε ως δήμαρχος Πολυγύρου από το 1975 ως το 1978.
Πρώτα χρόνια και δικηγορία
Εντάχθηκε πολύ νωρίς και ανέπτυξε έντονη δραστηριότητα στους κόλπους του φοιτητικού κινήματος και στην ΕΔΗΝ. Για τους λόγους αυτούς συνελήφθη από το δικτατορικό καθεστώς του 1967-1974. Έγινε επίσης γνωστός ως υποστηρικτής των εργατών που δούλευαν στα μεταλλεία του Μαδέμ Λάκο.
Δήμαρχος
Στις δημοτικές εκλογές του 1975 εξελέγη με ποσοστό 51% στον 2ο γύρο δήμαρχος Πολυγύρου και ήταν ο πρώτος αιρετός δήμαρχος της πόλης μετά την πτώση της χούντας. Ήταν ξανά υποψήφιος δήμαρχος στις εκλογές του 1986, οπότε ήρθε 3ος με ποσοστό 15,4% και του 1994, όπου προκρίθηκε στον 2ο γύρο και ηττήθηκε από τον Δημήτρη Τζηρίτη, ο οποίος εξελέγη με ποσοστό 57,8 έναντι 42,2 για τον Ευαγγελινό.
Κοινοβουλευτική δραστηριότητα
Στις εκλογές του 1981 εξελέγη βουλευτής Χαλκιδικής με το ΠΑΣΟΚ, υπηρετώντας ως το 1985.
Θάνατος
Ο Βασίλης Ευαγγελινός απεβίωσε σε ηλικία 80 ετών στις 4 Ιανουαρίου 2019. Κηδεύτηκε δημοσία δαπάνη από τον Μητροπολιτικό Ναό στον Πολύγυρο.
Παραπομπές
Ευαγγελινος Ευαγγελινος Ευαγγελινος
Έβα Σαμάνο
H Έβα Σαμάνο Μπισόπ (Eva Sámano Bishop, 5 Μαΐου 1910 - 7 Ιανουαρίου 1984) ήταν η δεύτερη σύζυγος του Προέδρου του Μεξικού Αδόλφο Λόπεζ Ματέος.
Βιογραφία
Γεννήθηκε στις 5 Μαΐου 1910 στο Σαν Νίκολας ντελ Όρο, και ήταν κόρη του Εφρέν Σαμάνο Μόντουφαρ και της Ελεουτέρια Μπισόπ.
Στις 7 Οκτωβρίου 1937 παντρεύτηκε τον Αδόλφο Λόπεζ Ματέος στη Τολούκα και μαζί απέκτησαν μια κόρη.
Πέθανε στις 7 Ιανουαρίου 1984 στη Πόλη του Μεξικού σε ηλικία 73 ετών.
Παραπομπές
Κατηγορία:Πρώτες Κυρίες του Μεξικού
Πρωτοπλανητικός δίσκος
μικρογραφία|Εικόνα του [[HL Ταύρου από τη Μεγάλη Χιλιοστομετρική Διάταξη της Ατακάμα. |εναλλ.=]] Ο πρωτοπλανητικός δίσκος είναι ένας περιστρεφόμενος περιαστρικός δίσκος πυκνών αερίων και σκόνης που περιβάλλει έναν νεοσύστατο αστέρα, έναν αστέρα τύπου Τ Ταύρου, ή έναν αστέρα Χέρμπιγκ Ae/Be. Ο πρωτοπλανητικός δίσκος μπορεί επίσης να θεωρηθεί ως ένας δίσκος προσαύξησης για τον αστέρα, επειδή αέρια ή άλλα υλικά μπορεί να πέφτουν από την εσωτερική άκρη του δίσκου στην επιφάνεια του αστέρα. Αυτή η διαδικασία δεν πρέπει να συγχέεται με τη διαδικασία αύξησης με την οποία πιστεύεται ότι οικοδομούνται οι πλανήτες. Οι εξωτερικά φωτισμένοι φωτοεξατμιζόμενοι δίσκοι ονομάζονται proplyds.
Τον Ιούλιο 2018 παρουσιάστηκε η πρώτη επιβεβαιωμένη εικόνα τέτοιου δίσκου, που περιείχε έναν εκκολαπτόμενο εξωπλανήτη, με την ονομασία PDS 70b.
Σχηματισμός
αριστερά|μικρογραφία|200x200εσ|Το ποσοστό των αστέρων που φαίνονται να έχουν έναν πρωτοπλανητικό δίσκο ως συνάρτηση της αστρικής ηλικίας (σε εκατομμύρια χρόνια). Η δειγματοληψία έγινε από κοντινές συστοιχίες και αστρικά σμήνη. Από την αναθεώρηση του Μαματζεκ (2009). Οι πρωτοαστέρες σχηματίζονται κυρίως από μοριακά νέφη που αποτελούνται κυρίως από μοριακό υδρογόνο. Όταν ένα μέρος του μοριακού νέφους φθάσει ένα κρίσιμο μέγεθος, μάζα ή πυκνότητα, αρχίζει να καταρρέει υπό την επίδραση της δικής του βαρύτητας. Καθώς το σύννεφο κατάρρευσης, που ονομάζεται ηλιακό νεφέλωμα, γίνεται πυκνότερο, οι αρχικά τυχαίες κινήσεις των αερίων του σύννεφου προσανατολίζονται προς την καθαρή στροφορμή του νεφελώματος. Η αρχή διατήρησης της στροφορμής συνεπάγεται ότι η ταχύτητα περιστροφής αυξάνεται όταν η ακτίνα του νεφελώματος μειώνεται. Η περιστροφή επιπεδώνει το σύννεφο —όπως η ζύμη σχηματίζει την βάση της πίτσας —που λαμβάνει δισκοειδή μορφή. Αυτό συμβαίνει επειδή η κεντρομόλος επιτάχυνση από την τροχιακή κίνηση αντιστέκεται στη βαρυτική έλξη του αστέρα μόνο στην ακτινική κατεύθυνση, αλλά το σύννεφο παραμένει ελεύθερο να καταρρεύσει στην κατακόρυφη κατεύθυνση. Το αποτέλεσμα είναι ο σχηματισμός ενός λεπτού δίσκου, που υποστηρίζεται από την πίεση του αερίου στην κατακόρυφη κατεύθυνση. Η αρχική κατάρρευση διαρκεί περίπου 100.000 χρόνια. Μετά από αυτό το διάστημα ο αστέρας φθάνει σε μια θερμοκρασία επιφάνειας παρόμοια με εκείνη ενός αστέρα κύριας ακολουθίας ίδιας μάζας και γίνεται ορατός.
Πλέον αποτελεί έναν αστέρα Τ Ταύρου. Η προσαύξηση του αστέρα από αέρια συνεχίζεται για άλλα 10 εκατομμύρια χρόνια προτού εξαφανιστεί ο δίσκος, που ίσως εκτοπιστεί από τον ηλιακό άνεμο του νέου αστέρα, ή ίσως απλά διακοπεί η εκπομπή ακτινοβολίας με το πέρας της προσαύξησης. Ο παλαιότερος πρωτοπλανητικός δίσκος που ανακαλύφθηκε έχει ηλικία 25 εκατομμύρια ετών. μικρογραφία|Πρωτοπλανητικός Δίσκος. Προσομοίωση Σπειροειδούς Βραχίονα έναντι Δεδομένων παρατήρησης. Οι πρωτοπλανητικοί δίσκοι που περιβάλλουν αστέρες Τ Ταύρου διαφέρουν από τους δίσκους που περιβάλλουν τα βασικά στοιχεία κοντινών δυαδικών συστημάτων σε ό,τι αφορά το μέγεθος και τη θερμοκρασία τους. Οι πρωτοπλανητικοί δίσκοι έχουν ακτίνες έως 1000 α.μ., και μόνο τα εσώτατα μέρη φθάνουν σε θερμοκρασίες άνω των 1000 Κ. Πολύ συχνά συνοδεύονται από πίδακες.
Οι πρωτοπλανητικοί δίσκοι θεωρούνται λεπτές δομές, με τυπικό κατακόρυφο ύψος πολύ μικρότερο από την ακτίνα, και τυπική μάζα πολύ μικρότερη από του κεντρικού νέου αστέρα.
Η μάζα ενός τυπικού πρωτοπλανητικού δίσκου αποτελείται κύρια από αέρια, ωστόσο, και η παρουσία κόκκων σκόνης έχει σημαντικό ρόλο στην εξέλιξη του. Οι κόκκοι σκόνης προστατεύουν το μεσο-επίπεδο του δίσκου από την ενεργητική ακτινοβολία του εξώτερου διαστήματος που δημιουργεί μια νεκρή ζώνη στην οποία η μαγνητοπεριστροφική αστάθεια παύει να ισχύει.
Πιστεύεται ότι αυτοί οι δίσκοι αποτελούνται από ένα ταραχώδη μανδύα πλάσματος, που ονομάζεται επίσης ενεργή ζώνη, που περιβάλλει μια εκτεταμένη περιοχή από αδρανή αέρια και ονομάζεται νεκρή ζώνη. Η νεκρή ζώνη που βρίσκεται στο μέσο επίπεδο μπορεί να επιβραδύνει τη ροή ύλης μέσω του δίσκου, κάτι που δυσχεραίνει την επίτευξη σταθερής κατάστασης.
Πλανητικό σύστημα
μικρογραφία|Πρωτοπλανητικός δίσκος γύρω από τον νεαρό αστέρα Ηλία 2-27, που βρίσκεται περίπου 450 έτη φωτός μακριά. Η υπόθεση του νεφελώματος για το σχηματισμό του ηλιακού συστήματος περιγράφει πώς πιστεύεται ότι εξελίχθηκαν οι πρωτοπλανητικοί δίσκοι σε πλανητικά συστήματα. Οι ηλεκτροστατικές και βαρυτικές αλληλεπιδράσεις μπορούν να προκαλέσουν τη συσσώρευση σκόνης και κόκκων πάγου στο δίσκο προς σχηματισμό πλανητήσιμων. Αυτή η διαδικασία ανταγωνίζεται τον αστρικό άνεμο που διώχνει το αέριο από το σύστημα, και τη βαρύτητα (πρόσφυση) και τις εσωτερικές πιέσεις (ιξώδες), που έλκουν τα υλικά προς τον κεντρικό αστέρα Τ Ταύρου. Οι πλανητίσκοι αποτελούν δομικά στοιχεία εξίσου γεωειδών και γιγάντιων πλανητών.
Ορισμένοι από τους φυσικούς δορυφόρους του Δία, του Κρόνου και του Ουρανού πιστεύεται ότι έχουν σχηματιστεί από μικρότερα, περιπλανητικά ανάλογα των πρωτοπλανητικών δίσκων. Ο σχηματισμός των πλανητών και των δορυφόρων σε γεωμετρικά λεπτούς, δίσκους αερίων και σκόνης είναι ο λόγος που οι πλανήτες είναι διατεταγμένοι σε εκλειπτικό επίπεδο. Δεκάδες εκατομμύρια χρόνια μετά το σχηματισμό του Ηλιακού συστήματος, μερικές από τις εσώτερες α.μ. του πιθανότατα περιείχαν δεκάδες σώματα με τις διαστάσεις του Άρη και της Σελήνης, που προσαυξήθηκαν και σταθεροποιήθηκαν ως οι πλανήτες που βλέπουμε. Η Σελήνη πιθανότατα σχηματίστηκε κατόπιν πρόσκρουσης πρωτοπλανήτη με τις διαστάσεις του Άρη στην πρωτο-Γη, περί τα 30 εκατ. έτη μετά τον σχηματισμό του Ηλιακού Συστήματος.
Σχέση με αβιογένεση
Σύμφωνα με τις πρόσφατες μελέτες προτύπων προσομοίωσης σε υπολογιστή, τα σύνθετα οργανικά μόρια που είναι απαραίτητα για τη ζωή είναι δυνατό να σχηματίστηκαν στον πρωτοπλανητικό δίσκο των κόκκων σκόνης γύρω από τον Ήλιο πριν από το σχηματισμό της Γης. Η ίδια διαδικασία ίσως συνέβηκε γύρω από άλλους αστέρες και πλανήτες. (Δείτε επίσης: Εξωγήινα οργανικά μόρια).
Ντάνιελ Καϊμάκοσκι
Ο Ντάνιελ Καϊμάκοσκι (Daniel Kajmakoski) είναι Βορειομακεδόνας τραγουδιστής.Γεννήθηκε στις 17 Οκτωβρίου 1983 στο χωριό Στρούνγκα της Βόρειας Μακεδονίας αλλά ζει στη Βιέννη από μικρή ηλικία. Εκπροσώπησε τη χώρα του στον διαγωνισμό τραγουδιού της Eurovision το 2015 στη Βιέννη της Αυστρίας με το τραγούδι "Autumn leaves" ύστερα από τη νίκη του στο The Skopje Festival,τον εθνικό τελικό της ΠΓΔΜ. Δεν κατάφερε όμως να προκριθεί στον μεγάλο τελικό καθώς κατετάγη 15ος στον πρώτο ημιτελικό με μόλις 28 βαθμούς.
Χ Factor Adria
To 2014 κέρδισε το σέρβικο X Factor Adria όπου είναι μια διαφορετική εκδοχή βασισμένη κατά το μεγαλύτερο ποσοστό της στο X Factor
Πηγές
Κατηγορία:Βορειομακεδόνες τραγουδιστές Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία Κατηγορία:Διαγωνισμός Τραγουδιού Eurovision 2015 Κατηγορία:Συμμετέχοντες στη Eurovision
Τόαρλιν Φιτζπάτρικ
Ο Τόαρλιν Λαβόν Φιτζπάτρικ (γεννήθηκε στις 4 Σεπτεμβρίου 1989), με το προσωνύμιο Φιτζ, είναι ένας Αμερικανός επαγγελματίας καλαθοσφαιριστής που παίζει επί του παρόντος για την ΜΚΜ ΟΥ Πιτέστι της 1ης Ρουμανίας.
Σταδιοδρομία στο λύκειο
Ο Φιτζπάτρικ έπαιξε μπάσκετ λυκείου στο γυμνάσιο Κ. Λέον Κινγκ στην Τάμπα της Φλόριντα.
Κολεγιακή πορεία
Μετά το λύκειο, ο Φιτζπάτρικ έπαιξε μπάσκετ στο Πανεπιστήμιο της Νότιας Φλόριντα, με τους Σάουθ Φλόριντα Μπουλς, από το 2009 έως το 2013.
Στατιστικά κολεγίου
! style="text-align:center;" colspan=2| Σταδιοδρομία
!132 ||70 || 23.9 ||.406 || .351 ||.660 || 5.08 ||0.67 || 0.63 ||0.85 ||6.58
Επαγγελματική σταδιοδρομία
Ο Φιτζπάτρικ ξεκίνησε την επαγγελματική σταδιοδρομία του την περίοδο 2013–14 στο Βέλγιο, με τον σύλλογο της 1ης Βελγίου Κανγκαρόους Βίλεμπρουκ. Πήγε στην Ελλάδα κατά την περίοδο 2014–15, για να παίξει στην Α1 με τον Απόλλωνα Πατρών.
Στη συνέχεια πήγε στη Γερμανία για τη χρονιά 2015–16, για να παίξει με τον σύλλογο της 1ης Γερμανίας Βάλτερ Τάιγκερς.
Στις 27 Μαΐου 2016, ο Φιτζπάτρικ επέστρεψε στην Ελλάδα και υπέγραψε συμβόλαιο 1+1 έτους με το Ρέθυμνο.
Στις 31 Ιουλίου 2017, υπέγραψε με τους Ακίτα Νόρθερν Χάπινετς του Ιαπωνικού Μπι Λιγκ, εξαγορά 60.000 δολαρίων από το Ρέθυμνο. Το 2018 πήγε στους Σαϊμπερντάιν Ιμπάρακι Ρόμποτς.
Στις 19 Ιουλίου 2018, ο Φιτζπάτρικ επέστρεψε στην Ελλάδα για άλλη μία φορά, αυτή τη φορά για τον Χολαργό, όπου τελικά έγινε αρχηγός της ομάδας.
Στις 25 Ιουλίου 2019, υπέγραψε με την ΕΣΣΜ Λε Πορτέλ της 1ης Γαλλίας.
Στις 9 Σεπτεμβρίου 2020, ο Φιτζπάτρικ υπέγραψε με τον Ιωνικό Νικαίας, τον πέμπτο του σύλλογο στην Ελλάδα. Στις 11 Ιανουαρίου 2021, ο Φιτζπάτρικ χώρισε φιλικά με τον ελληνικό σύλλογο, εν αναμονή μίας καλύτερης οικονομικής προσφοράς από το εξωτερικό.
Στις 12 Ιανουαρίου 2021, ο Φιτζπάτρικ υπέγραψε με την ΜΚΜ ΟΥ Πιτέστι.
The Basketball Tournament
Το 2017, ο Φιτζπάτρικ συμμετείχε στο The Basketball Tournament με τους Τάμπα Μπουλς, μία ομάδα που αποτελείται από αποφοίτους του Πανεπιστημίου της Νότιας Φλόριντα. Η ομάδα του Φιτζπάτρικ έφτασε στην Φάση του 16 όπου αποκλείστηκε από τους μετέπειτα πρωταθλητές Οβερσίζ Ελίτ.
Προσωπική ζωή
Τον Ιούλιο του 2018, ο Τόαρλιν Φιτζπάτρικ παντρεύτηκε την Ελληνίδα πετοσφαιρίστρια, Στέλλα Τσελίδου. Το διαζύγιό τους οριστικοποιήθηκε τον Ιανουάριο του 2021.
Ο Φιτζπάτρικ έχει έναν γιο από προηγούμενη σχέση.
Εξωτερικοί σύνδεσμοι
Κατηγορία:Καλαθοσφαιριστές Τάιγκερς Τίμπινγκεν Κατηγορία:Καλαθοσφαιριστές Ρεθύμνου Κατηγορία:Πάουερ φόργουορντ Κατηγορία:Καλαθοσφαιριστές Α.Ε. Χολαργού Κατηγορία:Σέντερ Κατηγορία:Καλαθοσφαιριστές Άρη Κατηγορία:Καλαθοσφαιριστές Απόλλωνα Πατρών Κατηγορία:Αμερικανοί καλαθοσφαιριστές Κατηγορία:Σελίδες με μη επιθεωρημένες μεταφράσεις
Ιάκωβος Μορ Στιούαρτ
Το 1429 άρχισε τις ετοιμασίες για δεύτερη επανάσταση εναντίον του βασιλιά της Σκωτίας με έναν στόλο έτοιμο να αποπλεύσει από την Ιρλανδία για "να διεκδικήσει τον θρόνο" αλλά πέθανε πρόωρα πρίν ξεκινήσει την προσπάθεια. Ο μεγαλύτερος γιος του Ιακώβου Μαρ Στιούαρτ Ιάκωβος "Μπέγκ" Στιούαρτ δέχτηκε συγχώρεση από τον βασιλιά και επέστρεψε στην Σκωτία, είναι ο γενάρχης των Στιούαρτ του Άρντβορλιτς που καταγράφονται στο έργο του Γουόλτερ Σκοτ "Ένας Θρύλος του Μοντρόουζ". Ο αδελφός του Ιακώβου Γουόλτερ που εκτελέστηκε το 1425 άφησε έναν γιο τον Άντριου Στιούαρτ, 1ο λόρδο του Αβοντάλ που έγινε Καγκελάριος της Σκωτίας και ήταν στην συνοδεία του Ιακώβου Γ΄ της Σκωτίας. Δεν είναι γνωστά πολλά για τον Ιάκωβο μέχρι την εποχή που έγινε η σύλληψη του πατέρα του και του μεγαλύτερου αδελφού του Αλέξανδρου για προδοσία από το Κοινοβούλιο που συνεκλήθη στις 9 Μαΐου. Η περιουσία της οικογένειας στο κάστρο του Ντάουν και στο Παλάτι του Φώκλαντ κατασχέθηκαν, ο πατέρας του και οι δυο αδελφοί του φυλακίστηκαν.
Εξορία στην Σκωτία
thumb|right|250px|Η περιοχή του Ντάμπαρτον που έκαψε ο Ιάκωβος ο Παχύς (1425) Ο Ιάκωβος Μορ Στιούαρτ έγινε αμέσως μετά η μεγαλύτερη μάστιγα της Σκωτίας αφού με την υποστήριξη της μητέρας του και της οικογένειας της στο Λέννοξ ξεκίνησε σκληρή επανάσταση εναντίον του βασιλιά. Ο Ιάκωβος βάδισε στη πόλη του Ντάμπαρτον, την έκαψε και σκότωσε τον φύλακα του κάστρου Σερ Τζων Στιούαρτ του Ντάντοναλντ που ήταν θείος του βασιλιά. Η φρουρά του κάστρου όμως υπό την ηγεσία του Τζων Κολκουχουν αντιστάθηκε επιτυχώς και κατόρθωσε να τον εκδιώξει.
Ανάμεσα στους υπόλοιπους οπαδούς του Ιακώβου ήταν 600 μέλη της οικογένειας Γκάλμπρεϊθ ανάμεσα τους ο διάσημος οπλαρχηγός Ιάκωβος Γκάλμπρεϊθ του Κάλκρεχ, μετά την αποτυχία της εξέγερσης δραπέτευσαν στο νησί του Γκίγκα. Μετά την αποτυχία του πραξικοπήματος ο πατέρας και οι αδελφοί του θεωρήθηκαν υποκινητές και εκτελέστηκαν για εσχάτη προδοσία, ο ίδιος ο Ιάκωβος Μορ Στιούαρτ δραπέτευσε στο Άντριμ της Ιρλανδίας μαζί με τους νόθους γιους του αδελφού του Γουόλτερ του Λέννοξ ενώ η μητέρα του και η αδελφή του παρέμειναν στην Σκωτία. Δεν είναι γνωστές πολλές λεπτομέρειες για τον τρόπο που δραπέτευσε, το βέβαιο είναι ότι είχε την στήριξη του Κάμπελ του Λοχάου με τον οποίο είχε δεσμούς αίματος και γάμου. Ο Ιάκωβος ο Παχύς δεν επέστρεψε ποτέ στην Σκωτία, παρέμεινε μέχρι το τέλος της ζωής του στην εξορία.
Οικογένεια
thumb|right|250px|Το κάστρο στο Λοχ Λόμοντ που η Ισαβέλλα του Λέννοξ μεγάλωσε τα εγγόνια της Στην Ιρλανδία ο Ιάκωβος ο Παχύς απέκτησε σχέσεις με μια άγνωστη γυναίκα με το επώνυμο Μακ Ντόναλντ, σύμφωνα με μερικές πηγές ήταν κόρη του 1ου κόμη του Άντριμ του γιου του Ιωάννη του Άιλα, λόρδου του Άιλα και κόμη του Ρος. Ο Ιάκωβος δεν παντρεύτηκε αλλά απέκτησε επτά νόθα παιδιά :
Η μητέρα του Ιακώβου του Παχύ Ισαβέλλα του Λέννοξ φυλακίστηκε από τον Ιάκωβο Α΄ στο κάστρο του Τάνταλον μετά την εκτέλεση της συζύγου και των παιδιών της αλλά όταν ο βασιλιάς δολοφονήθηκε (1437) αποκαταστάθηκε στους τίτλους και την περιουσία της. Τα επόμενα χρόνια κυβέρνησε τα εδάφη της από το κάστρο της στο Λοχ Λόμοντ με έναν μεγάλο αριθμό από διατάγματα που έγιναν δεκτά από τον Ιάκωβο Β΄ της Σκωτίας. Μετά την απελευθέρωση της δέχτηκε τα ορφανά εγγόνια της τα παιδιά του Ιακώβου και τα μεγάλωσε στο κάστρο της.
Ρόδος (αποσαφήνιση)
Η ονομασία Ρόδος μπορεί να αναφέρεται στα παρακάτω:
Νικόλαος Ιντζές
Ο Νικόλαος Ιντζές (1920 - 6 Οκτωβρίου 1963) του Χαραλάμπους και της Ευδοκίας, ήταν Έλληνας δικηγόρος και πολιτικός. Διετέλεσε βουλευτής Σερρών με το Κόμμα Φιλελευθέρων, την ΕΠΕΚ και τελευταία με την Ένωση Κέντρου.
Βιογραφία
Γεννήθηκε στο Μεταλλείο του Λευκού Όρους του Πόντου, από όπου ήλθε ως πρόσφυγας. Εγκαταστάθηκε στην Αθήνα, όπου σπούδασε Νομικά και Πολιτικές Επιστήμες και εργάστηκε ως δικηγόρος από την ηλικία των 29 ετών. Ήταν παντρεμένος με την Ιωάννα Ιντζέ και απέκτησαν έναν γιο, το Χαράλαμπο.
Πολιτική σταδιοδρομία
Ήταν για πρώτη φορά υποψήφιος βουλευτής το 1950 με την ΕΠΕΚ. Εξελέγη για πρώτη φορά βουλευτής Σερρών με την ΕΠΕΚ το 1951, στη συνέχεια με τη Φιλελεύθερη Δημοκρατική Ένωση (ΦΙ.Δ.Ε.) το 1956, το Κόμμα Φιλελευθέρων το 1958 και με την Ένωση Κέντρου το 1961.
Παραπομπές
Κατηγορία:Βουλευτές Σερρών Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με τη Δημοκρατική Ένωση (1956) Κατηγορία:Βουλευτές εκλεγμένοι με την ΕΠΕΚ Κατηγορία:Βουλευτές εκλεγμένοι με την Ένωση Κέντρου
Θεωρίες συνωμοσίας στην Τουρκία
Οι Θεωρίες συνωμοσίας στην Τουρκία είναι κοινά φαινόμενα στην τουρκική κουλτούρα και πολιτική. Η κατανόηση της πίστης σε τέτοιες θεωρίες είναι σημαντική για την κατανόηση της τουρκικής πολιτικής. Μεταξύ των λόγων αυτής της πεποίθησης είναι η εξάλειψη της έλλειψης χαμένου μεγαλείου της Οθωμανικής Αυτοκρατορίας, η δυσφορία με την αντίληψη της Τουρκίας ως υπανάπτυκτου μέρους του κόσμου και το χαμηλό επίπεδο γνώσης της τουρκικής κοινωνίας στα μέσα ενημέρωσης.
Προέλευση και αιτίες
Ο Τούρκος δημοσιογράφος και συγγραφέας Μουσταφά Ακόλ χρησιμοποιεί τις ακόλουθες προτάσεις όταν εξηγεί γιατί οι θεωρίες συνωμοσίας είναι ευρέως διαδεδομένες στην Τουρκία: «Μας κάνει να νιώθουμε σημαντικοί. Εάν ολόκληρος ο κόσμος συνωμοτεί εναντίον μας, πρέπει να είμαστε πολύ ξεχωριστοί. Νομίζω ότι αυτός είναι ένας από τους τρόπους που οι Τούρκοι αντισταθμίζουν τη χαμένη δόξα της Οθωμανικής Αυτοκρατορίας». Από την άλλη πλευρά, ο Τούρκος οικονομολόγος Σελίμ Κορού εφιστά την προσοχή του στην ταλαιπωρία της τουρκικής κοινωνίας όταν βλέπει την Τουρκία ως υπανάπτυκτου μέρους του κόσμου.
Σύμφωνα με την έκθεση του Open Society Institute για το 2018, η τουρκική κοινωνία κατατάσσεται στην προτελευταία θέση στην Ευρώπη όσον αφορά την γνώση στα μέσα ενημέρωσης, όπου αναφέρεται ότι αυτή η κατάσταση προκάλεσε την τουρκική κοινωνία να είναι ευάλωτη σε ψεύτικες ειδήσεις. Σύμφωνα με τη βαθμολογία που δημιουργήθηκε από το συνδυασμό παραγόντων όπως το χαμηλό επίπεδο εκπαίδευσης, η χαμηλή συνήθεια ανάγνωσης, η χαμηλή ελευθερία των μέσων μαζικής ενημέρωσης και η χαμηλή κοινωνική εμπιστοσύνη, η Τουρκία ήταν σε θέση να προσπεράσει μόνο την πΓΔΜ. Σύμφωνα με την έκθεση ψηφιακών ειδήσεων του Ινστιτούτου Reuters του 2018, η Τουρκία ήταν μακράν η χώρα με τον υψηλότερο αριθμό ψεύτικων ειδήσεων στον κόσμο.
Διακριτά χαρακτηριστικά
Ένα από τα ιδιαίτερα χαρακτηριστικά των θεωριών συνωμοσίας στην Τουρκία είναι ο ισχυρισμός ότι πίσω από αυτές κρύβονται πάντα οι κυβερνήσεις. Έχει ειπωθεί ότι η βάση αυτού του ισχυρισμού είναι η ακραία κρατικοκεντρική άποψη του κόσμου στο τουρκικό εκπαιδευτικό σύστημα, καθώς περιλαμβάνει την ιδέα ότι οι μη κρατικοί φορείς δεν μπορούν να ενεργήσουν αυτόνομα και ότι θα παραμείνουν πάντα «πιόνια» άλλων κρατών.
Επικρατέστερες θεωρίες συνομωσίας
Στις πιο διαδεδομένες θεωρίες συνομωσίας περιλαμβάνονται:
Παραπομπές
Κατηγορία:Θεωρίες συνωμοσίας Κατηγορία:Πολιτική της Τουρκίας
Διεθνείς κατατάξεις της Αλβανίας
Αυτές είναι οι διεθνείς κατατάξεις της ης Αλβανίας.
Παραπομπές
Κατηγορία:Αλβανία
NGC 6520
To NGC 6520 είναι ανοικτό σμήνος στον αστερισμό του Τοξότη.
Εξωτερικοί σύνδεσμοι
6520 Κατηγορία:Τοξότης (αστερισμός) Κατηγορία:Ανοικτά σμήνη
Λύκειος Απόλλων
Η ονομασία Λύκειος Απόλλων αναφέρεται σε τύπο γλυπτικής παράστασης η οποία αποδίδεται στον Πραξιτέλη κατά τον 4ο αιώνα π.Χ., και η οποία κατόπιν αναπαράχθηκε σε πολλά ελληνιστικά και ρωμαϊκά γλυπτά καθώς και σε αθηναϊκά νομίσματα του 1ου αιώνα π.Χ..
Ετυμολογία
Η επωνυμία Λύκειος δεν σχετίζεται με την περιοχή της Λυκίας στη Μικρά Ασία, αλλά προκύπτει από την περιοχή Λύκειο στα ανατολικά της Αθήνας κατά την αρχαιότητα, όπου το Ιερό του Λύκειου Απόλλωνα προϋπήρχε πριν την ίδρυση της σχολής του Αριστοτέλη στο ίδιο σημείο κατά τον 4ο αιώνα π.Χ. με την ονομασία Λύκειο. Ο συγγραφέας του 2ου αιώνα μ.Χ. Λουκιανός αναφέρει πως ένα από τα γλυπτά με αυτή την παράσταση βρισκόταν εντός της ομώνυμης σχολής.
Παράσταση
Το κύριο χαρακτηριστικό της παράστασης παρουσιάζει τον Απόλλωνα να κρατά ένα τόξο στο αριστερό του χέρι ενώ το δεξί του αναπαύεται πάνω από το κεφάλι του. Ένα παρόμοιος τύπος αγάλματος με τέτοια παράσταση είναι και ο Απόλλωνας των Μεδίκων στο μουσείο Ουφίτσι στη Φλωρεντία, όπου ο θεός αναπαύεται γέρνοντας πάνω σε ένα κορμό δέντρου και το δεξί του χέρι αγγίζει την κορυφή της κεφαλής του, με τα μαλλιά του να διαθέτουν πλεξούδες νεαρού εφήβου. Η απόδοση στον Πραξιτέλη στηρίζεται στις επιμήκεις αναλογίες, την κομψή σύνθεση, και τον κάπως θηλυπρεπή σωματότυπο της παράστασης του γλυπτού. Οι εκτιμήσεις αυτές πηγάζουν ουσιαστικά από τον Απόλλωνα των Μεδίκων, του οποίου οι αναλογίες της κεφαλής είναι παρόμοιες με αυτές της Αφροδίτης της Κνίδου, και στην οποία η ευδιάκριτη εφαρμογή της τεχνικής του σφουμάτο υποστηρίζει περαιτέρω την υπόθεση πως πρόκειται για τεχνοτροπία του Πραξιτέλη.
Ωστόσο, υπάρχουν και εναλλακτικές προτάσεις σχετικά με την πατρότητα της καλλιτεχνικής αυτής παράστασης όπου εικάζεται πως ο αρχικός δημιουργός ενδεχομένος να είναι ο καλλιτέχνης Ευφράνωρ ο οποίος επίσης έζησε κατά τον 4ο αιώνα π.Χ., ή υπάρχει και το ενδεχόμενο πως πρόκειται για μια παράσταση που πρωτοεμφανίστηκε κατά τον 2ο αιώνα π.Χ. .
Επιρροή
Η παράσταση του Λύκειου Απόλλωνα αναπαράχθηκε σε πολλά έργα τέχνης κατά την αρχαιότητα. Μερικά χαρακτηριστικά δείγματα είναι αυτά του τύπου αγάλματος του Απόλλωνα των Μεδίκων ο οποίος θεωρείται ως δείγμα του ύστερου κλασικισμού, καθώς και ο ανδριάντας του Ρωμαίου αυτοκράτορα Αδριανού στην Λέπτις Μάγκνα (ελληνιστική Νεάπολη) κατά τον 1ο αιώνα μ.Χ. .
Η ίδια παράσταση εμφανίζεται επίσης και σε αγάλματα άλλων θεοτήτων και μορφών της μυθολογίας, όπως στο Διόνυσο με πάνθηρα και σάτυρο ένα ρωμαϊκό γλυπτό του 2ου αιώνα μ.Χ., καθώς και στα ελληνικά γλυπτά των Αμαζόνων της Εφέσου (5ος αιώνας π.Χ.) και αυτό της κοιμώμενης Αριάδνης (2ος αιώνας π.Χ.) από την Πέργαμο ως χαρακτηριστικό ανάπαυσης.
Εξωτερικοί σύνδεσμοι
Κατηγορία:Αρχαία ελληνικά αγάλματα
Aδερβάλ
Ο Αδερβάλ γιος του Μικίψα και εγγονός του κορυφαίου βασιλιά των Βερβέρων Μασσανάσση ήταν βασιλιάς της Νουμιδίας (118 π.Χ. - 112 π.Χ.). Ο πατέρας του όρισε στην διαθήκη του να συγκυβερνήσει μαζί με τον μικρότερο αδελφό του Ιεμψάλ Α΄ και τον νόθο ξάδελφο τους Ιουγούρθα. Μετά την δολοφονία του αδελφού του Ιεμψάλ Α΄ από τον Ιουγούρθα δραπέτευσε στην Αρχαία Ρώμη και ζήτησε την προστασία της, με την βοήθεια των Ρωμαίων επανήλθε ως συγκυβερνήτης με τον Ιουγούρθα (117 π.Χ.), παρέλαβε τα εδάφη του αδελφού του. Ο Ιουγούρθας ωστόσο τον αμφισβήτησε ξανά, τον πολιόρκησε στην Κωνσταντίνη και τον δολοφόνησε (112 π.Χ.), δεν τον έσωσε ούτε η Ρωμαϊκή υποστήριξη. Το έργο που έγραψε ο Γάλλος θεατρικός συγγραφέας Φρανσουά Ζοζέφ Λαγκράνζ-Σανσέλ "Αδερβάλ" (1694) βασίστηκε στην τραγική ιστορία του.
Πηγές
Κατηγορία:Βασιλείς της Νουμιδίας
Γυναίκα χωρίς όνομα
Γυναίκα Χωρίς Όνομα είναι ο τίτλος ελληνικής καθημερινής δραματικής τηλεοπτικής σειράς, παραγωγής 2018-2020, που προβλήθηκε από τους τηλεοπτικούς σταθμούς ANT1 και Alpha Κύπρου.
Ο βασικός μύθος της σειράς βασίζεται στο νοτιοκορεάτικο σίριαλ «Unknown Woman» που προβλήθηκε το 2017 στο τηλεοπτικό δίκτυο KBS2. Τη διασκευή του σεναρίου στα ελληνικά ανέλαβε η Μαρία Γεωργιάδουκαι ο Κωνσταντίνος Γανώσης, ενώ την σκηνοθεσία ο Λίνος Χριστοδούλου και η Βίκυ Μανώλη.
Το πρώτο επεισόδιο της σειράς προβλήθηκε στις 17 Σεπτεμβρίου 2018. Τον Μάιο του 2019 η σειρά ανανεώθηκε για δεύτερη σεζόν. Η πρεμιέρα του δεύτερου κύκλου έγινε στις 16 Σεπτεμβρίου 2019. Η σειρά ολοκληρώθηκε με το τέλος του δεύτερου κύκλου την Παρασκευή 10 Ιουλίου 2020.
Στην 1η σεζόν η Κάτια προσπαθεί να πείσει την Μαρίνα να βοηθήσει τον Αλέξη αλλά η Μαρίνα της λέει ότι είναι έγκυος και αρνείται να ρίξει το παιδί που κουβαλάει. Η Μαρίνα για να προστατευτεί παίρνει πάνω της ένα έγκλημα που δεν έκανε. Αφού γεννάει την κόρη της η Κάτια την παίρνει μακριά. Η Μαρίνα μαζί με την Μάρθα και την Ρένα επιστρέφουν μετά από χρόνια. Η Μαρίνα έχει ετοιμάσει ένα σχέδιο εκδίκησης. Αυτό που δεν σχεδίασε είναι ότι θα ερωτευτεί τον αδελφό του Δημήτρη, τον Μιχάλη.
Στην 2η σεζόν οι ρόλοι αντιστρέφονται. Μετά την αποκάλυψη της αλήθειας ότι η Μαρίνα είναι κόρη της Κάτιας, η Κάτια για να εξιλεωθεί παίρνει πάνω της τον πυροβολισμό του Φώτη. Η Μάρθα για να την βγάλει από την μέση ζητάει να σκοτώσουν την Κάτια στην φυλακή ώστε να την κρατήσει μακριά από την Μαρίνα. Η Κάτια δεν πεθαίνει αλλά παθαίνει αμνησία. Έτσι η Μάρθα ζητά από τον Νίκο Γεωργίου να την σκοτώσει. Ο Νίκος την παίρνει μαζί του αλλά δεν την σκοτώνει. Όμως η Κάτια αρχίζει να βλέπει το σκληρό του πρόσωπο. Αυτό σιγά σιγά θα το παρατηρήσει ο Αργύρης, ο φίλος του Νίκου. Θα γνωρίσει την Κάτια, θα την βοηθήσει να ξεφύγει και θα ερωτευτούν.
Εξωτερικοί σύνδεσμοι
Κατηγορία:Ελληνικές τηλεοπτικές σειρές Κατηγορία:Τηλεοπτικές σειρές ΑΝΤ1 Κατηγορία:Ελληνικές δραματικές τηλεοπτικές σειρές
Γ.Σ. Περιστερίου (καλαθοσφαίριση γυναικών)
Ο Γυμναστικός Σύλλογος Περιστερίου είναι ελληνικό αθλητικό σωματείο που δραστηριοποιείται στην περιοχή του Περιστερίου Αττικής, όπου και βρίσκονται οι έδρες των τμημάτων του. Η γυναικεία ομάδα καλαθοσφαίρισης αποτελεί νομικά ένα από τα ερασιτεχνικά τμήματα του συλλόγου.
Επίσημα χρώματα της ομάδας είναι το μπλε και το κίτρινο και έμβλημά του ένα περιστέρι που φέρει στο στόμα φύλλα ελιάς. Έδρα όλων των τμημάτων καλαθοσφαίρισης αποτελεί το Κλειστό Γυμναστήριο Περιστερίου «Ανδρέας Παπανδρέου», χωρητικότητας 4.000 θεατών, αλλά και κατά περίπτωση το μικρότερο Κλειστό Γυμναστήριο Μπόθου.
Ιστορική αναδρομή
Το τμήμα γυναικείας καλαθοσφαίρισης του συλλόγου ιδρύθηκε το 1995 και αγωνίστηκε για πρώτη φορά στη Β' Κατηγορία Γυναικών της Ε.Σ.Κ. Αττικής κατά την περίοδο 1997-98.
Θητεία στις Εθνικές Κατηγορίες (1999-2006)
Η αγωνιστική περίοδος 1999-00 αποτελεί κομβικό σημείο για την ιστορία του τμήματος καθώς τότε έλαβε χώρα η πρώτη άνοδός του σε Πρωτάθλημα πανελλαδικής εμβέλειας, μετά από την κατάκτηση του Πρωταθλήματος της Α' Κατηγορίας Γυναικών που διοργάνωσε η Ε.Σ.Κ. Αττικής.
Τη χρονιά 2000-01 το Περιστέρι βρέθηκε να αγωνίζεται στον Όμιλο Νότου της Β' Εθνικής Κατηγορίας (που σήμερα δεν υφίσταται) απέναντι σε 11 αντιπάλους. Μετά το πέρας των αγωνιστικών του υποχρεώσεων είχε κατακτήσει την κορυφή του βαθμολογικού πίνακα και μαζί με τον τίτλο του Πρωταθλητή και την άνοδο στην αμέσως υψηλότερη κατηγορία. Ο απολογισμός της χρονιάς ήταν 20 νίκες και 2 ήττες.
Την επόμενη χρονιά, 2001-02, ο σύλλογος πραγματοποίησε την παρθενική του θητεία στην Α2 Εθνικής, τον ένα και μοναδικό Όμιλο της οποίας συνέθεσαν 12 ομάδες από ολόκληρη την Ελλάδα. Το Περιστέρι, έχοντας συγκεντρώσει 15 νίκες και 7 ήττες, έκλεισε τη χρονιά στην 6η θέση της βαθμολογίας. Ισοβάθμισε με το Θερμαϊκό Θέρμης και τοποθετήθηκε κάτω από αυτόν βάσει των επόμενων κριτηρίων κατάταξης. Η τελική θέση του συλλόγου τον συγκράτησε με ασφάλεια στην ίδια κατηγορία και για την επόμενη χρονιά. Την περίοδο αυτή πραγματοποίησε και τον ντεμπούτο του Κύπελλο Ελλάδος στα πλαίσια του οποίου αγωνίστηκε δύο φορές. Στο πρώτο παιχνίδι υποχρέωσε σε ήττα το Λασσάνη Κοζάνης με σκορ 62-79, ενώ στο δεύτερο αποκλείστηκε κατόπιν ήττας από την Ηλιούπολη με σκορ 57-30.
Την επόμενη χρονιά, 2002-03, υπό τις ίδιες διοργανωτικές συνθήκες, το Περιστέρι πέτυχε μία νίκη λιγότερη με τελικό απολογισμό 14 νίκες και 8 ήττες. Ωστόσο βρέθηκε στην 3η θέση του τελικού βαθμολογικού πίνακα, μία υψηλότερα από το Παλαιό Φάληρο με το οποίο ισοβάθμισε. Το Παλαιό Φάληρο ήταν αυτό που απέκλεισε το Περιστέρι από το Κύπελλο στην πρεμιέρα με σκορ 40-47. Το καλοκαίρι του 2003 η ομάδα των Δυτικών Προαστίων έλαβε την άδεια της Ελληνικής Ομοσπονδίας Καλαθοσφαίρισης να αγωνιστεί σε κορυφαίο επίπεδο από το επόμενο φθινόπωρο.
Τη χρονιά 2004-05 ο σύλλογος επέστρεψε στην Α2 Εθνική Κατηγορία. Μετά από την αναδιάρθρωση των Κατηγοριών και την κατάργηση της Β' Εθνικής που έλαβε χώρα την προηγούμενη περίοδο, το Πρωτάθλημα διοργανώθηκε σε δύο Ομίλους των 12 ομάδων. Στο πλαίσιο αυτό το Περιστέρι συγκέντρωσε 9 νίκες και 13 ήττες, ισοβαθμώντας στο τέλος με την Ελευθερία Μοσχάτου. Στην τελική κατάταξη τοποθετήθηκε στην 9η θέση, αποφεύγοντας τον υποβιβασμό. Σε ό,τι αφορά το Κύπελλο συμμετείχε μόνο στην πρεμιέρα, σημείο και στο οποίο αποκλείστηκε από το Παλαιό Φάληρο με σκορ 44-46.
Την επόμενη περίοδο, 2005-06, η δυσκολία του Πρωταθλήματος αυξήθηκε εφόσον οι ομάδες του Ομίλου Νότου έγιναν πλέον 14 στον αριθμό. Η χρονιά για το Περιστέρι ήταν κακή και ο απολογισμός του πολύ φτωχός: μόλις 3 νίκες σε 26 παιχνίδια. Στην τελική βαθμολογία βρέθηκε στη 13η και προτελευταία θέση, πάνω από τη Α.Γ.Ε.Χ. που ηττήθηκε σε όλα τα παιχνίδια, με αποτέλεσμα να την ακολουθήσει στο δρόμο του υποβιβασμού. Στο Κύπελλο η Ελευθερία Μοσχάτου νίκησε το Περιστέρι με σκορ 67-44 στην πρώτη αγωνιστική σταματώντας την πορεία του για τη χρονιά αυτή.
Τα επόμενα δύο χρόνια το Περιστέρι συμμετείχε στο Πρωτάθλημα της Α' Κατηγορίας Γυναικών που διοργανώνει η Ε.Σ.Κ. Αττικής.
Πρόσφατες περίοδοι στην Ε.Σ.Κ.Α. (2008-2012)
Την αγωνιστική περίοδο 2008-09 η ομάδα των Δυτικών Προαστείων ήταν μία από τις 12 που έλαβαν μέρος στο Πρωτάθλημα της Α' Κατηγορίας Γυναικών που διοργάνωσε η Ε.Σ.Κ. Αττικής. Έχοντας συλλέξει 38 βαθμούς, μετά τη λήξη της κανονικής περιόδου βρέθηκε στην 4η θέση της βαθμολογικής κατάταξης, λαμβάνοντας το δικαίωμα συμμετοχής στα Play-offs. Εκεί κλήθηκε να αντιμετωπίσει αρχικά τη μετέπειτα Πρωταθλήτρια Παιανία της Γιασεμί Σαμαντούρα, απέναντι στην οποία είχε μία νίκη και μία ήττα. Ανάμεσα στις δύο ομάδες διεξήχθησαν δύο παιχνίδια προτού φτάσει κάποια στις τρεις νίκες σύνολο, στα οποία το Περιστέρι γνώρισε την ήττα αρχικά με 63-60 και ακολούθως με 56-52 στην παράταση (49-49 κανονική διάρκεια). Στο τελευταίο παιχνίδι της χρονιάς, η ομάδα του Κολτσίδα επικράτησε υπέρ του Ιωνικού Νέας Φιλαδέλφειας με σκορ 37-60, κλείνοντας οριστικά την 3η θέση για τη χρονιά αυτή.
Στη διάρκεια της χρονιάς αυτής, εκτός από το Πρωτάθλημα το Περιστέρι συμμετείχε και στο Κύπελλο Γυναικών της Ε.Σ.Κ.Α. Έχοντας φτάσει επιτυχώς στους Ημιτελικούς, πέρασε επιτυχώς το εμπόδιο του Ιωνικού Νέας Φιλαδέλφειας, παρόλο που ο τελευταίος είχε επικρατήσει του Περιστερίου και στα δύο παιχνίδια της κανονικής περιόδου του Πρωταθλήματος. Διατηρώντας τον έλεγχο σε ολόκληρο το ματς στο Κλειστό Γυμναστήριο των Μελισσίων, το Περιστέρι προκρίθηκε στον Τελικό με σκορ 69-49. Εκεί αντιμετώπισε το Θριάμβο Αθηνών, ομάδα τότε της Β' Κατηγορίας, τον οποίο κατάφερε και νίκησε δύσκολα στην παράταση με σκορ 74-62 (58-58 κανονική διάρκεια). Αρχηγός της Κυπελλούχου ομάδας ήταν η Λαμπρινή Τουμπογιάννη, πρώτη σκόρερ του Περιστερίου η Ιωάννα Αντωνογιαννάκη, πρώτη σκόρερ του Αγώνα ήταν η παίκτρια της ηττημένης ομάδας, Βιβή Αγγελίδη, ενώ δεν αποδόθηκε επισήμως τίτλος πολυτιμότερης παίκτριας (M.V.P.)
Την περίοδο 2009-10, πάντα υπό την καθοδήγηση του Γιώργου Κολτσίδα, η ομάδα του Περιστερίου συνέχισε δυναμικά την προσπάθεια επιστροφής στις Εθνικές Κατηγορίες. Ολοκλήρωσε τις αγωνιστικές της υποχρεώσεις για την κανονική περίοδο στη 2η θέση του βαθμολογικού πίνακα με απολογισμό 17 νίκες και 3 ήττες, όσες και ο πρωτοπόρος Άγιος Ελευθέριος. Στη διαδικασία των Play-offs κλήθηκε να ξεπεράσει το εμπόδιο της Νέας Κηφισίας, με τις δύο ομάδες να μεταφέρουν από μία νίκη και μία ήττα από την κανονική περίοδο. Η Νέα Κηφισιά πραγματοποίησε δύο συνεχόμενες νίκες, με σκορ 46-51 και 47-46, αφήνοντας το Περιστέρι εκτός τελικών.
Την επόμενη χρονιά, 2010-11, η ομάδα του Περιστερίου πραγματοποίησε υψηλού επιπέδου πορεία, κλείνοντας την κανονική περίοδο με 17 νίκες και 5 ήττες, έχοντας τοποθετηθεί στην 4η θέση του βαθμολογικού πίνακα. Στη διαδικασία των Play-offs που ακολούθησε, το Περιστέρι διασταυρώθηκε με τον πρωτοπόρο της κανονικής περιόδου, Άγιο Ελευθέριο, απέναντι στον οποίο είχε μία νίκη και μία ήττα. Επιζητώντας τις τρεις νίκες σύνολο, ο Άγιος Ελευθέριος έλαβε αρχικά το πλεονέκτημα, νικώντας με σκορ 56-47. Εντούτοις στην έδρα του, το Περιστέρι ισοφάρισε τη σειρά, ανανεώνοντας το ραντεβού των δύο ομάδων για τρίτο παιχνίδι. Εκεί το Περιστέρι, αν και δεν ήταν το φαβορί στην αρχή της διαδικασίας, κατάφερε να νικήσει εκτός έδρας με διαφορά ενός πόντου, 46-47, με αποτέλεσμα να λάβει το εισιτήριο για την τελική φάση. Επόμενος αντίπαλος του Περιστερίου στάθηκε η Αγία Παρασκευή, με τις δύο ομάδες να διαθέτουν επίσης από μία νίκη και μία ήττα. Αρχικά η δεύτερη κατάφερε να νικήσει εκτός έδρας με 43-54 παίρνοντας σαφές προβάδισμα για τον τίτλο και την άνοδο στην Α2 Εθνική. Η σειρά τελείωσε στο επόμενο παιχνίδι, στο οποίο επικράτησε ξανά η Αγία Παρασκευή με σκορ 56-54, αφήνοντας το Περιστέρι στην ίδια κατηγορία και για την επόμενη χρονιά.
Η αγωνιστική περίοδος 2011-12, αν και πετυχημένη αγωνιστικά για το Περιστέρι, έκρυβε μια μεγάλη απογοήτευση για την ομάδα που, αν και μεγάλο φαβορί για την άνοδο στην Α2 Εθνική, έχασε σε παιχνίδι εντός έδρας και για ένα καλάθι τη σχετική ευκαιρία. Συγκεκριμένα, με νέο προπονητή τον Αντώνη Παπαδέλο, κατάφερε να τερματίσει στην κορυφή της βαθμολογίας μετά τη λήξη της κανονικής περιόδου, με απολογισμό 21 νίκες και 1 ήττα, απέναντι σε 11 αντιπάλους. Στη διαδικασία των Play-offs, όχι χωρίς δυσκολία, πήρε από το πρώτο ματς τη μία νίκη που χρειαζόταν κόντρα στον Α.Ο. Ζωγράφου με σκορ 46-38, περνώντας έτσι στη σειρά των Τελικών. Εκεί, κλήθηκε να αντιμετωπίσει τα Μελίσσια, απέναντι στα οποία είχαν από την κανονική περίοδο 1 νίκη και 1 ήττα, με τον τίτλο να κρίνεται στις 3 νίκες. Η σειρά αποδείχθηκε εξαιρετικά επεισοδιακή, με την αρχή να γίνεται στην έδρα του Περιστερίου, την οποία «έσπασαν» αρχικά τα Μελίσσια με σκορ 63-61. Κατόπιν, ενώ τα Μελίσσια θα μπορούσαν να είχαν σφραγίσει τον τίτλο στην έδρα τους, γνώρισαν την ήττα από το Περιστέρι με σκορ 49-54, με τη σειρά να πηγαίνει σε τρίτο παιχνίδι. Σε αυτό διαδραματίστηκε τρίτο συνεχόμενο «σπάσιμο» έδρας (49-51), με τα Μελίσσια να κατακτούν τελικά τον τίτλο και την άνοδο, αφήνοντας πολύ πικρή γεύση στους συντελεστές της ομάδας του Περιστερίου.
Νταμπλ και σύντομη παραμονή στην Α2 Εθνική (2012-2014)
Αρχικά τερμάτισε στην κορυφή της βαθμολογικής κατάταξης της κανονικής περιόδου, με 22 νικηφόρα αποτελέσματα στη συγκομιδή του, μπαίνοντας στα Play-offs ως ακλόνητο φαβορί για την άνοδο στην Α2 Εθνική Κατηγορία. Εκεί αντιμετώπισε αρχικά τον Άρη Πετρούπολης (σειρά 2-0 υπέρ του Περιστερίου), παίρνοντας αμέσως τη μία νίκη που χρειαζόταν για να προχωρήσει, με σκορ 49-33. Στη συνέχεια διασταυρώθηκε με τον Α.Ο. Ζωγράφου (σειρά 2-0 υπέρ του Περιστερίου). Μετά από ένα αγωνιώδες παιχνίδι η ομάδα του Παπαδέλου επικράτησε με 54-47 στην παράταση (43-43 κανονικός χρόνος), παίρνοντας το εισιτήριο για την Α2 Εθνική Κατηγορία χωρίς καμία ήττα στο παθητικό του.
Λίγο πριν την κατάκτηση του Πρωταθλήματος το Περιστέρι προκρίθηκε στον Τελικό του Κυπέλλου Γυναικών της Ε.Σ.Κ.Α. έχοντας αποκλείσει στη σειρά τις ομάδες: Α.Ο. Πεύκης (44-52), Γ.Σ. Ηλιούπολης (27-50) και Α.Ε.Σ. Γαλατσίου (41-50). Στον τελικό, που διεξήχθη στις 15 Μαρτίου 2013, κλήθηκε να αντιμετωπίσει τον Προμηθέα Χαλανδρίου τον οποίον καθοδηγούσαν οι προπονητές Μάνος Μανουσάκης και Θάνος Νίκλας. Το Περιστέρι τελικά επικράτησε με σκορ 58-46, κατακτώντας το τρόπαιο για δεύτερη φορά στην ιστορία του. Πρώτη σκόρερ του Περιστερίου (11 πόντοι) και πολυτιμότερη παίκτρια του αγώνα (M.V.P.) αναδείχθηκε η Ιωάννα Κελλάρη.
Τον Ιούλιο του 2013 την τεχνικη ηγεσία της ομάδας ανέλαβε ο Νίκος Κόμης, προκειμένου να την καθοδηγήσει στη νέα της προσπάθεια στην Α2 Εθνική. Η ομάδα τοποθετήθηκε στον Όμιλο Νότου, όπου κλήθηκε να αντιμετωπίσει σε διπλούς αγώνες 11 αντιπάλους. Η συγκομιδή της υπήρξε, εν τέλει, φτωχή καθώς μάζεψε μόλις 4 νίκες σε 22 αγώνες. Κατά συνέπεια βρέθηκε στην 11η και προτελευταία θέση της τελικής βαθμολογικής κατάταξης, με άμεσο αποτέλεσμα την επιστροφή της στο οικείο της Τοπικό Πρωτάθλημα. Την ίδια χρονιά, το Περιστέρι συμμετείχε σε δύο αγώνες στα πλαίσια της Α' Φάσης του Κυπέλλου Ελλάδος. Στον πρώτο απέκλεισε με σκορ 65-35 την Ολυμπιάδα Άσσου-Λέχαιου. Στο δεύτερο τερματίστηκε η πορεία του στη διοργάνωση, εφόσον ηττήθηκε με το ευρύ 27-66 από το Σπόρτιγκ Αθηνών.
Επιστροφή στην Ε.Σ.Κ.Α. (2014-σήμερα)
Την αγωνιστική περίοδο 2014-15, οπότε και στον πάγκο του Περιστερίου συνέχισε να κάθεται ο Νίκος Κόμης, η ομάδα επέστρεψε στο τοπικό Πρωτάθλημα της Α' Κατηγορίας Ε.Σ.Κ. Αττικής. Αυτή τη φορά η πορεία της δεν είχε την ένταση του πρόσφατου παρελθόντος, με αποτέλεσμα να τερματίσει στην 8η θέση της βαθμολογικής κατάταξης της κανονικής περιόδου. Πιο συγκεκριμένα μάζεψε 9 νίκες σε 22 αγώνες, κάτι που δεν της επέτρεψε μεν να κινδυνέψει με υποβιβασμό, αλλά επίσης δεν επαρκούσε για συμμετοχή στα Play-offs.
Παρ' όλα αυτά το Περιστέρι είχε αξιόλογη πορεία στο θεσμό του Κυπέλλου Γυναικών Ε.Σ.Κ.Α., στα πλαίσια του οποίου κατάφερε να προκριθεί στο Μεγάλο Τελικό. Προκειμένου να φτάσει εκεί απέκλεισε διαδοχικά τα Καλύβια Θορικού (46-40), το Παγκράτι (44-67), τις Κουκουβάουνες (36-41) και, τέλος, την Α.Ε.Ν. Κηφισιάς με σκορ 83-81 στον Ημιτελικό. Προκειμένου να κατακτήσει εκ νέου το τρόπαιο κλήθηκε να ξεπεράσει για δεύτερη φορά τα τελευταία χρόνια το εμπόδιο του Προμηθέα Χαλανδρίου. Ο Τελικός διεξήχθη στις 26 Φεβρουαρίου 2015 στο Κλειστό Γυμναστήριο του Παπάγου. Σε αντίθεση με το 2013, αυτή τη φορά ήταν ο Προμηθέας που επικράτησε με σκορ 58-45.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Γ.Σ. Περιστερίου λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ένωση Σωματείων Καλαθοσφαίρισης Αττικής, καθώς και στο Κύπελλο Γυναικών της ίδιας Ένωσης.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1995